Gandia mostra el seu rebuig als últims assassinats masclistes amb un minut de silenci
26 agost 2024

## Gandia mostra el seu rebuig als últims assassinats masclistes amb un minut de silenci26 agost 2024Última actualització: 26 agost 2024

![](../gestion/img/1a4dc67f9835984124fd5dbd0113f1557ea95f2df93eef481c472fbd54235529.jpg)  
  

La **regidora de Cultura, Turisme i Política Festiva, Balbina Sendra** i el **gerent de l’empresa organitzadora Black Lotus Eventos, Duke Abengózar**, han presentat hui els **concerts que hi haurà durant els dos primers dies de la Fira i Festes, 27 i 28 de setembre**.

  
Com tots els anys, les diferents actuacions seran al **Parc de la Festa, que obrirà les seues portes a les 19 hores** i acollirà una extensa varietat d'estils musicals. _«Tindrem diversos tipus de música, però hem tractat de posar en valor els artistes valencians»_, ha assenyalat l'edil.

  
El primer dia, divendres 27 de setembre, començarà amb l'actuació d'**Indie K**, agrupació de Gandia que ha tocat a nombrosos llocs de la ciutat i fusiona l'indie amb el pop i el rock.

  
Després, serà el torn de **Sidecars**, una banda madrilenya que va sorgir a 2008 de la mà de Leiva i que, com ha comentat la regidora, _«té un estil molt característic que portarà ací perquè el públic puga gaudir de les seues cançons»_.

  
L'últim concert de la nit serà el del conegut grup alzireny **La Fúmiga**, que delectarà als assistents amb la seua animada discografia. _«Estic segura que tot el món estarà esperant aquest moment per ballar i cantar a crits les seues cançons»_, ha afermat Sendra.

  
A partir de la una de la matinada, les portes obriran al públic i començarà la **festa de Cocoloco**, que permetrà que la gent s'ho passe bé fins a altes hores de la nit.

  
Respecte al dissabte 28 de setembre, els concerts començaran amb **Café Quijano**, que va traure el seu últim àlbum en 2022 i du de gira des d'aleshores. Aquest portarà títols com 'La jamaicana' o 'El alma negra', però, en paraules de l'edil, _«segur que també sorprendrà el públic amb alguna d'eixes cançons que tot el món se sap»_.

  
Darrere d'aquest mític grup anirà un altre igual de conegut, ja que serà el torn de **Despistaos**. _«Van marcar una època amb obres com 'Física o química' i pense que tot el món s'ho passarà molt bé amb el pop-rock de la banda de Guadalajara»_, ha assegurat Sendra.

  
La valenciana **Ley Dj** serà l'encarregada de tancar els concerts de pagament amb la seua música, que fa de pont entre l'estil indie i l'electrònica. Finalment, tindrà lloc la **festa de Sansaru** que, com en el cas de l'anterior, estarà oberta a tots els públics i començarà al voltant de la una de la matinada.

  
Quant a la resta de la programació, la regidora ha destacat que _«s’anunciarà el que passarà el diumenge 29 de setembre més endavant. De moment, deixarem que continue sent una incògnita»_.

  
Per la seua part, Abengózar ha explicat que **les entrades dels dos dies podran comprar-se a partir de demà a la pàgina [www.grupoblacklotus.com](http://www.grupoblacklotus.com)**. **El preu serà de 15 euros per nit** i inclourà els tres concerts de cada jornada.

  
_«Ens hem esforçat perquè la proposta siga variada i compte amb grups de tota la vida, com és el cas de Café Quijano o Despistaos, però també aposte pel talent valencià amb bandes com La Fúmiga o Indie K. Convide a tota la ciutadania a gaudir d’ambdues nits que, sens dubte, seran molt divertides»_, ha conclòs el gerent.

[Twittear](https://twitter.com/share)